b'\n_START_ARTICLE_\nPavji \xc5\xbeerjav\n_START_SECTION_\nTelesne zna\xc4\x8dilnosti\n_START_PARAGRAPH_\nNjegova velikost je 90 \xe2\x80\x93 110\xc2\xa0cm, te\xc5\xbea pa 3 do 4\xc2\xa0kg. Ima velike dolge noge in dolg vrat. Prete\xc5\xbeno je \xc4\x8drn, tudi njegova zlato rumena krona ima malo \xc4\x8drne primesi. Krovna peresa v krilih so \xc4\x8disto bela. Peresa v nadlakti so rjasto rjava in zadnja zlato rjava, lica so rahlo mesnato rde\xc4\x8da. Imajo specifi\xc4\x8den glas, ki se razlikuje od drugih \xc5\xbeerjavov. V \xc5\xbeivalskih vrtovih \xc5\xbeivi do 25 let, \xc5\xbeivljenjska doba v naravi pa ni znana.\n_START_SECTION_\nPrehrana\n_START_PARAGRAPH_\nVsi \xc5\xbeerjavi so vsejedi. Glavna hrana pavjega \xc5\xbeerjava so trave, semena \xc5\xbeu\xc5\xbeelke in drugi nevreten\xc4\x8darji ter mali vreten\xc4\x8darji. Pogosto se prehranjujejo na gorskih obmo\xc4\x8djih v bli\xc5\xbeini \xc4\x8dred, kjer se nevreten\xc4\x8darji pojavljajo v izobilju. Semena iz kmetijskih pridelkov pa so najpomembnej\xc5\xa1i vir hrane.'